CELEX: 62019CA0896
Language: mt
Date: 2021-04-20 00:00:00
Title: Kawża C-896/19: Sentenza tal-Qorti tal-Ġustizzja (Awla Manja) tal-20 ta’ April 2021 (talba għal deċiżjoni preliminari tal-Prim’Awla tal-Qorti Ċivili – Ġurisdizzjoni Kostituzzjonali – Malta) – Repubblika vs Il-Prim Ministru (Rinviju għal deċiżjoni preliminari – Artikolu 2 TUE – Valuri tal-Unjoni Ewropea – Stat tad-dritt – Artikolu 49 TUE – Adeżjoni mal-Unjoni – Assenza ta’ rigress fil-livell ta’ protezzjoni tal-valuri tal-Unjoni – Protezzjoni ġudizzjarja effettiva – Artikolu 19 TUE – Artikolu 47 tal-Karta tad-Drittijiet Fundamentali tal-Unjoni Ewropea – Kamp ta’ applikazzjoni – Indipendenza tal-membri tal-ġudikatura ta’ Stat Membru – Proċedura ta’ ħatra – Setgħa tal-Prim Ministru – Involviment ta’ kumitat dwar il-ħatriet tal-ġudikatura)

14.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 228/7
            
         
      Sentenza tal-Qorti tal-Ġustizzja (Awla Manja) tal-20 ta’ April 2021 (talba għal deċiżjoni preliminari tal-Prim’Awla tal-Qorti Ċivili – Ġurisdizzjoni Kostituzzjonali – Malta) – Repubblika vs Il-Prim Ministru
      (Kawża C-896/19) (1)
      
      (Rinviju għal deċiżjoni preliminari - Artikolu 2 TUE - Valuri tal-Unjoni Ewropea - Stat tad-dritt - Artikolu 49 TUE - Adeżjoni mal-Unjoni - Assenza ta’ rigress fil-livell ta’ protezzjoni tal-valuri tal-Unjoni - Protezzjoni ġudizzjarja effettiva - Artikolu 19 TUE - Artikolu 47 tal-Karta tad-Drittijiet Fundamentali tal-Unjoni Ewropea - Kamp ta’ applikazzjoni - Indipendenza tal-membri tal-ġudikatura ta’ Stat Membru - Proċedura ta’ ħatra - Setgħa tal-Prim Ministru - Involviment ta’ kumitat dwar il-ħatriet tal-ġudikatura)
      (2021/C 228/08)
      Lingwa tal-kawża: il-Malti
      
         Qorti tar-rinviju
      
      Qorti Ċivili Prim’Awla – Ġurisdizzjoni Kostituzzjonali
      
         Partijiet fil-kawża prinċipali
      
      
         Rikorrent: Repubblika
      
         Konvenut: Il-Prim Ministru
      
         fil-preżenza ta’: WY
      
         Dispożittiv
      
      
                  1)
               
               
                  It-tieni subparagrafu tal-Artikolu 19(1) TUE għandu jiġi interpretat fis-sens li jista’ jiġi applikat f’kawża li fiha qorti nazzjonali tiġi adita b’azzjoni prevista fid-dritt nazzjonali u intiża li din il-qorti tagħti deċiżjoni dwar il-konformità mad-dritt tal-Unjoni ta’ dispożizzjonijiet nazzjonali li jirregolaw il-proċedura ta’ ħatra tal-membri tal-ġudikatura tal-Istat Membru li taħtu taqa’ l-imsemmija qorti. Għall-finijiet tal-interpretazzjoni ta’ din id-dispożizzjoni, l-Artikolu 47 tal-Karta tad-Drittijiet Fundamentali tal-Unjoni Ewropea għandu jittieħed debitament inkunsiderazzjoni.
               
            
                  2)
               
               
                  It-tieni subparagrafu tal-Artikolu 19(1) TUE għandu jiġi interpretat fis-sens li ma jipprekludix dispożizzjonijiet nazzjonali li jagħtu lill-Prim Ministru tal-Istat Membru kkonċernat setgħa deċiżiva fil-proċess ta’ ħatra tal-membri tal-ġudikatura, filwaqt li jipprevedu l-involviment, f’dan il-proċess, ta’ korp indipendenti responsabbli, b’mod partikolari, sabiex jevalwa l-kandidati għal pożizzjoni ta’ membru tal-ġudikatura u sabiex jagħti parir lil dan il-Prim Ministru.
               
            
         (1)  ĠU C 77, 9.3.2020.